কাজিৰঙাৰ উত্তৰ বনাঞ্চলৰ বনাঞ্চলিক বিষয়া প্ৰাঞ্জল বৰুৱাৰ নেতৃত্বত দেওবাৰে বিয়লি ভাগত বিশ্বনাথৰ জিনজিয়াত চলোৱা এক বিশেষ অভিযানত জিনজিয়া চেন্টাৰৰ পৰা বন বিভাগৰ দলটোৱে কুখ্যাত গঁড় চিকাৰী আব্দুল বাৰেকক কৰায়ত্ত কৰিবলৈ সক্ষম হয়।
ধৃত চোৰাংচিকাৰীজন বহু দিনৰ পৰা পলাতক হৈ আছিল আৰু তেওঁক বিচাৰি এই সন্দৰ্ভত বন বিভাগৰ দলে অনুসন্ধান অব্যাহত ৰাখিছিল।
আনহাতে, সোমবাৰে পুৱাৰ ভাগত চোৰাং চিকাৰীজনক বাগৰি ৰেঞ্জত গতাই দিব বুলি বনাঞ্চলিক বিষয়াজনে আমাৰ এই সংবাদাতাক জানিবলৈ দিয়ে।
উল্লেকযোগ্য যে ২০১৬ চনৰ ২২ ডিচেম্বৰ দিনা বাগৰিত সংঘটিত হোৱা গঁড় হত্যাৰ লগত নাওৰীয়া হিচাপে জড়িত আছিল দেওবাৰে বন বিভাগে কৰায়ত্ত কৰিবলৈ সক্ষম হোৱা গঁড়ৰ চোৰাং চিকাৰী আব্দুল বাৰেক।
ধৃত চোৰাং চিকাৰী আব্দুল বাৰেকক জেৰা কৰাৰ পিছত গঁড়ৰ চোৰাং চিকাৰী চক্ৰৰ সন্দৰ্ভত বহু তথ্য পোহৰলৈ অহাৰ সম্ভাৱনা আছে।
Get the latest Assamese news from Assam and NorthEast India. নৰ্থ-ইষ্ট নাও এটা মাল্টি-এপ ভিত্তিক সম্পূৰ্ণভাৱে আঞ্চলিক, দ্বিভাষিক নিউজ প'ৰ্টেল। পেচাদাৰী ব্যক্তিৰ এটা গোটৰ নেতৃত্বত এই ডিজিটেল অসমীয়া বাতৰি প্ৰতিষ্ঠানটোৱে উত্তৰ-পূবৰ আঠখন ৰাজ্য আৰু এইবোৰৰ প্ৰতিৱেশী দেশকেইখনৰ প্ৰতিটো খা-খবৰ সামৰি লোৱাৰ চেষ্টা কৰিব। দুটাকৈ ইংৰাজী এপ আৰু এটা অসমীয়া এপৰ সংস্কৰণ থকা এইটোৱে হ'ল এই ধৰণৰ প্ৰথমটো নিউজ প'ৰ্টেল। আমি ৰাজনৈতিকভাৱে নিৰপেক্ষ আৰু দক্ষিণ-পূব আৰু দক্ষিণ এছিয়াৰ মাজৰ প্ৰকৃত বা-বাতৰিৰ সাঁকোৰ ভূমিকা ল'বলৈ চেষ্টা কৰিম।
